Afrikageelmelkhout

Die Afrikageelmelkhout (Garcinia livingstonei) is 'n klein tot middelgroot boom in Suider-Afrika. Dit kom voor vanaf die noorde van KwaZulu-Natal tot by Beira in die laeveld. Dit kom ook in die Zambezivallei voor. Die boom groei op laagliggende plekke in oop bosveld en in rivierbos.

Dit het stywe takkies wat reghoekig uitgroei. Die blare is styf, leeragtig, dof van kleur, ronderig en word in kranse van drie gedra. Die boom bring 'n oranje, bolvormige vrug voort met 'n sterk skil. Die vrug is eetbaar ondanks die dik, geel melksap en ook smaakvol.

Die boom se FSA-nommer is 486

Sien ook 
 Alfabetiese lys van Suid-Afrikaanse bome

Verwysings

Bron 
 Watter Boom is dit? Eugene Moll 2013 ISBN 978 1 77007 832 1

Eksterne skakels 

Bome van Afrika